CELEX: 32022D0499
Language: lv
Date: 2022-03-23 00:00:00
Title: Komisijas Īstenošanas lēmums (ES) 2022/499 (2022. gada 23. marts), ar ko apstiprina nacionālo apstiprināšanas sistēmu īstenošanas plānu grozījumus, ko Kipra un Slovēnija iesniegušas saskaņā ar Padomes Regulu (EK) Nr. 1224/2009 (izziņots ar dokumenta numuru C(2022) 1844) (Autentisks ir tikai teksts grieķu un slovēņu valodā)

29.3.2022   
               
               
                  LV
               
               
                  Eiropas Savienības Oficiālais Vēstnesis
               
               
                  L 101/43
               
            
         KOMISIJAS ĪSTENOŠANAS LĒMUMS (ES) 2022/499
         (2022. gada 23. marts),
         ar ko apstiprina nacionālo apstiprināšanas sistēmu īstenošanas plānu grozījumus, ko Kipra un Slovēnija iesniegušas saskaņā ar Padomes Regulu (EK) Nr. 1224/2009
         
            
               (izziņots ar dokumenta numuru C(2022) 1844)
            
         
         (Autentisks ir tikai teksts grieķu un slovēņu valodā)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes Regulu (EK) Nr. 1224/2009 (2009. gada 20. novembris), ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem, un groza Regulas (EK) Nr. 847/96, (EK) Nr. 2371/2002, (EK) Nr. 811/2004, (EK) Nr. 768/2005, (EK) Nr. 2115/2005, (EK) Nr. 2166/2005, (EK) Nr. 388/2006, (EK) Nr. 509/2007, (EK) Nr. 676/2007, (EK) Nr. 1098/2007, (EK) Nr. 1300/2008 un (EK) Nr. 1342/2008, un atceļ Regulas (EEK) Nr. 2847/93, (EK) Nr. 1627/94 un (EK) Nr. 1966/2006 (1), un jo īpaši tās 109. panta 8. punktu,
         ņemot vērā to, ka Kipra un Slovēnija ir iesniegušas nacionālo apstiprināšanas sistēmu īstenošanas plānu grozījumus,
         tā kā:
         
                     (1)
                  
                  
                     Atbilstīgi Regulas (EK) Nr. 1224/2009 109. panta 8. punktam dalībvalstis izstrādā valsts [nacionālos] plānus saskaņā ar minēto regulu reģistrēto datu apstiprināšanas sistēmas īstenošanai, un šie plāni nodrošina iespēju dalībvalstīm izvirzīt apstiprināšanas un kontrolpārbaužu prioritātes un, pamatojoties uz riska pārvaldību, paredzēt turpmākos pasākumus nesakritību gadījumā. Šo plānu grozījumus iesniedz apstiprināšanai Komisijā.
                  
               
                     (2)
                  
                  
                     2021. gada 23. jūnijā Slovēnija apstiprināšanai Komisijā iesniedza grozījumus, kas izdarīti spēkā esošajā nacionālajā plānā, kurš apstiprināts ar Komisijas Īstenošanas lēmumu 2013/82/ES (2). Minētie grozījumi atbilst nosacījumiem, kas izklāstīti Regulas (EK) Nr. 1224/2009 109. pantā un Komisijas Īstenošanas regulas (ES) Nr. 404/2011 (3) 143.–145. pantā. Tāpēc tie būtu jāapstiprina.
                  
               
                     (3)
                  
                  
                     2021. gada 3. septembrī Kipra apstiprināšanai Komisijā iesniedza grozījumus, kas izdarīti spēkā esošajā nacionālajā plānā, kurš apstiprināts ar Īstenošanas lēmumu 2013/82/ES. Minētie grozījumi atbilst nosacījumiem, kas izklāstīti Regulas (EK) Nr. 1224/2009 109. pantā un Īstenošanas regulas (ES) Nr. 404/2011 143.–145. pantā. Tāpēc tie būtu jāapstiprina.
                  
               
                     (4)
                  
                  
                     Šis lēmums ir apstiprinājuma lēmums Regulas (EK) Nr. 1224/2009 109. panta 8. punkta nozīmē.
                  
               
                     (5)
                  
                  
                     Komisija nacionālo plānu piemērošanu uzrauga attiecībā uz šo plānu darbības efektivitāti. Ja Komisijas veikto ar Regulas (EK) Nr. 1224/2009 X sadaļu saistīto verifikāciju, inspekciju un revīziju secinājumi liecina, ka plāni nespēj nodrošināt to, ka dati, kas Komisijai paziņoti saskaņā ar Regulas (EK) Nr. 1224/2009 33. pantu, ir pilnīgi, precīzi un paziņoti piemērojamajos termiņos, Komisija no dalībvalstīm var pieprasīt grozījumu izdarīšanu minētajos plānos,
                  
               IR PIEŅĒMUSI ŠO LĒMUMU.
         
            1. pants
            Nacionālā apstiprināšanas sistēmas īstenošanas plāna grozījumi, ko Kipra 2021. gada 3. septembrī iesniegusi saskaņā ar Regulas (EK) Nr. 1224/2009 109. panta 8. punktu, ir apstiprināti.
         
         
            2. pants
            Nacionālā apstiprināšanas sistēmas īstenošanas plāna grozījumi, ko Slovēnija 2021. gada 23. jūnijā iesniegusi saskaņā ar Regulas (EK) Nr. 1224/2009 109. panta 8. punktu, ir apstiprināti.
         
         
            3. pants
            Ja, pamatodamās uz Regulas (EK) Nr. 1224/2009 X sadaļas satvarā veikto verifikāciju, inspekciju un revīziju secinājumiem, Komisija uzskata, ka saskaņā ar 1. un 2. pantu apstiprinātie plāni nenodrošina Regulas (EK) Nr. 1224/2009 109. pantā noteikto pienākumu efektīvu īstenošanu dalībvalstīs, pēc apspriešanās ar attiecīgajām dalībvalstīm tā var pieprasīt grozījumu izdarīšanu minētajos plānos. Pēc šāda pieprasījuma dalībvalstis savus apstiprināšanas plānus groza.
         
         
            4. pants
            Šis lēmums ir adresēts Kipras Republikai un Slovēnijas Republikai.
         
         
            Briselē, 2022. gada 23. martā
            
               
                  Komisijas vārdā –
               
               
                  Komisijas loceklis
               
               Virginijus SINKEVIČIUS
            
         
         
            (1)  OV L 343, 22.12.2009., 1. lpp.
         
         
            (2)  Komisijas Īstenošanas lēmums 2013/82/ES (2013. gada 13. februāris) par Komisijas apstiprinājumu valsts plāniem par apstiprināšanas sistēmu īstenošanu saskaņā ar Padomes Regulas (EK) Nr. 1224/2009 109. panta 8. punktu (OV L 44, 15.2.2013., 18. lpp.).
         
            (3)  Komisijas Īstenošanas regula (ES) Nr. 404/2011 (2011. gada 8. aprīlis), ar kuru pieņem sīki izstrādātus noteikumus par to, kā īstenojama Padomes Regula (EK) Nr. 1224/2009, ar ko izveido Kopienas kontroles sistēmu, lai nodrošinātu atbilstību kopējās zivsaimniecības politikas noteikumiem (OV L 112, 30.4.2011., 1. lpp.).